##

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS 2023 METŲ METINIŲ ATASKAITŲ RINKINIO**

2024 m. kovo 28 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 7 punktu, 67 straipsnio 9 dalies 14 punktu, Rokiškio rajono savivaldybės tarybos 2023 m. kovo 31 d. sprendimu Nr. TS-102 patvirtinto Rokiškio rajono savivaldybės tarybos veiklos reglamento 259 punktu, Rokiškio rajono savivaldybės taryba n u s p r e n d ž i a:

Pritarti Rokiškio rajono savivaldybės kontrolės ir audito tarnybos 2023 metų metinių ataskaitų rinkiniui (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rasa Šilytė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS 2023 METŲ METINIŲ ATASKAITŲ RINKINIO**

 **AIŠKINAMASIS RAŠTAS**

2024-03-28

Projekto rengėjas – Aušra Beconienė ir Daiva Girgždienė, vyr. specialistės.

Pranešėjas komitetų ir Tarybos posėdžiuose – Rasa Šilytė, Savivaldybės kontrolierė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Šio sprendimo projekto tikslas – pateikti Kontrolės ir audito tarnybos 2023 metų metinių ataskaitų rinkinį ir gauti savivaldybės tarybos pritarimą. Šiuo ataskaitų rinkiniu norime supažindinti savivaldybės tarybos narius ir visuomenę apie įstaigos planų įgyvendinimą, apie atliktus auditus, pasiektus rezultatus, taip pat atsiskaityti už panaudotus asignavimus įstaigai išlaikyti. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 67 straipsnio 9 dalies 14 punktas, Rokiškio rajono savivaldybės tarybos 2023 m. kovo 31 d. sprendimu Nr. TS-103 patvirtinto Rokiškio rajono savivaldybės tarybos veiklos reglamento 259 punktas. Kontrolės ir audito tarnybos metinių ataskaitų rinkinio tvirtinimas yra išimtinė savivaldybės tarybos kompetencija. |
| 3. | Laukiami rezultatai | Įgyvendintos Lietuvos Respublikos vietos savivaldos įstatymo nuostatos.  |
| 4.  | Lėšų poreikis ir šaltiniai | Nėra |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |